**Wilfred Edward Salty Owen** MC nado en Oswestry, Shropshire, o 18 de marzo de 1893 e finado en Sambre–Oise Canal, Francia, o 4 de novembro de 1918, foi un poeta de guerra e soldado inglés, un dos principais poetas da Primeira guerra mundial.

Biografía
---------

Owen naceu no condado de Shropshire, na fronteira co país de Gales, e tiña tres irmáns; dous irmáns e unha irmá. Cando era moi pequeno, a familia trasladouse a Birkenhead, onde foi á escola. Máis tarde, asistiu á escola técnica de Shrewsbury. Aínda que aprobou os exames necesarios para ir á universidade, non puido ir porque os seus pais non podían pagar as taxas. Antes da guerra, traballou como axudante dun vigairo, e logo marchou a Francia para ensinar inglés aos fillos dunha familia francesa. Aproximadamente un ano despois de que estalase a guerra, uniuse ao exército como oficial subalterno, e finalmente foi enviado de volta a Francia co Rexemento de Manchester en 1916.

As condicións para as tropas na fronte occidental eran moi duras, e Owen sufriu varias malas experiencias que o levaron a ser considerado non apto para seguir loitando. Foi enviado ao Craiglockhart War Hospital de Edimburgo para ser tratado por un psiquiatra. Mentres estaba alí, escribiu poesía e chegou a ser editor da revista do hospital, que se chamaba *The Hydra*. Pouco despois, o poeta Siegfried Sassoon chegou ao hospital como paciente, e fixéronse grandes amigos. Sassoon axudou a Owen coa súa escritura e presentouno a outros escritores e editores. Aínda que Sassoon fixera unha protesta pública contra a guerra co apoio de Bertrand Russell, axiña volveu a Francia para seguir loitando. Mentres tanto, Owen recibiu un traballo no Northern Command Depot en Ripon, onde non tivo que loitar.

Cando se considerou que Owen estaba o suficientemente ben como para volver á loita, os seus amigos estaban moi preocupados por el. Pasou unha tarde con Siegfried Sassoon, que fora enviado a casa despois de resultar gravemente ferido; Sassoon intentou persuadir a Owen para que non regresase, pero Owen non tiña opción. Regresou a Francia en xullo de 1918.

O 1 de outubro de 1918 dirixiu os seus homes nun ataque preto da aldea de Joncourt, e a súa valentía foi recoñecida ao recibir a Cruz Militar. Porén, pouco despois, mentres tentaba cruzar a canle de Sambre cos seus homes, foi asasinado. Morreu aos 25 anos, só unha semana antes do final da guerra.

Owen nunca casou, e pénsase que era homosexual, aínda que non hai probas que o demostren.

Poemas
------

Dous dos seus poemas máis famosos son *Anthem for Doomed Youth* ( Himno para a mocidade condenada) e *Dulce et decorum est*, que toma prestada unha frase de Horacio.

Notas
-----

1. ↑  "No. 29617". *The London Gazette* (Supplement): 5726. 6 de xuño de 1916.
2. ↑  Sassoon, Siegfried: "Siegfried's Journey" p. 71, Faber and Faber, publicado por primeira vez en 1946
3. ↑  Hibberd, Dominic. *Wilfred Owen, The Truth Untold* (Weidenfeld & Nicholson, 2002) ISBN 0-460-87921-9 pxxii

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Wilfred Owen Modificar a ligazón no Wikidata*** |

* Siegfried Sassoon
* Poeta de guerra

### Ligazóns externas

* Biografía de Wilfred Owen, Poeta en tempo de guerra (*en inglés*)

|  |  |
| --- | --- |
| Control de autoridades | 
* Wd: Q212719
* WorldCat
* VIAF: 2564947
* AlloCiné: 133123
* BIBSYS: 90174905
* BNE: XX1497972
* BNF: 12440916t
* BVMC: 501
* CANTIC: a11242735
* DeutscheBio: 118787454
* Discogs: 824672
* EBID: ID
* Europeana: ID
* FAST: 30191
* GND: 118787454
* Gutenberg: 517
* IMDb: nm0654292
* IMSLP: ID
* ISNI: 0000 0001 0863 0654
* LCCN: n79006808
* LibriVox: 1336
* MusicBrainz: ID
* NDL: 00451957
* NKC: ola2003172354
* NLA: 35404183
* NNDB: 000086890
* NPG: mp06004
* NTA: 069058504
* OBP: ID
* ODNB: 37828
* OL: OL4350263A
* openMLOL: 22076
* SELIBR: 219702
* SNAC: w651415w
* SUDOC: 033552347
* Treccani: wilfred-owen
* WikiTree: Owen-4893

 |